ga ga ga ga en ga ga ga en bg es cs nb de fi el de fr de hbs_lat nap lv lt hu als nl uk pt ro sk sl fi sv es id ga ga ga ga ga ga ga ga ga hu ca en ga ga cs ga ga ga ga ga ga ga ga ga ga ga ga ga ga ca ga fr fr ga ga fr ga war ga ga en ga ga ga ga ga ga ga ga en en ga ga ga cs ga ga la en ga ga ga ga ga ga ga ga sk ga ga en ga ga ga ga ga en en de ga ga ga ga ku it en ga ga ga cs ga sk ga ga ga ga ga en hu ga ga ru fr ga ga ga ga es ga ga ga ga ga ga ga ga ga ga ga ga cs ga br en br ga ga ga ga ga ga ga ga ga ga ga ga ga ga ga tl ga ga en ga ga ga ga ca ga ga ga ga ga ga de ga es ga en ga ga ga ga ga ga ga ga ga de ga es ga ga ga ga ga ga ga ga ga ga ga ca ga ga ga ga ga ga ga de ga es ga br en ga ga fr ga ga en en ga war ga ga en ga ga ga ga ga ga ga ga en ga ga sk ga ga ga cs pt ga en la ga ga ga en ga ga ga en en en es ga ga en uz es ga
Cearta an duine a chosaint agus a chur chun cinn - Consilium
Téigh chuig clár na n-ábhar
Úsáidimid fianáin chun a áirithiú go mbeidh an taithí brabhsála is fearr agat ar ár láithreán gréasáin. Féadfaidh tú tuilleadh eolais a fháil ar an úsáid a bhainimid as fianáin agus faoin gcaoi ar féidir leat do chuid socruithe ríomhaire a athrú.
Glacaim le fianáin Diúltaím fianáin
Is í an Chomhairle Eorpach an institiúid de chuid an Aontais Eorpaigh a leagann amach na treoirlínte ginearálta polaitiúla agus na tosaíochtaí ginearálta. Tá sí comhdhéanta de cheannairí stáit nó rialtais na mBallstát mar aon lena hUachtarán agus Uachtarán an Choimisiúin.
Tuilleadh eolais faoi ról na Comhairle Eorpaí
Clár oibre polaitiúil an Aontais a leagan amach
An ról in ainmniúcháin agus i gceapacháin
Donald Tusk, Uachtarán na Comhairle Eorpaí
Stair Chruinnithe  Mullaigh an Limistéir Euro
Is í Comhairle an Aontais Eorpaigh an institiúid ina mbíonn ionadaithe thar ceann rialtais na mBallstát. Tugtar Comhairle an Aontais uirthi freisin go neamhfhoirmeálta agus is sa Chomhairle a thagann airí náisiúnta ó thíortha uile an Aontais Eorpaigh le chéile chun dlíthe a ghlacadh agus chun beartais a chomhordú.
Léigh níos mó faoi obair na Comhairle
A ról i gcomhaontuithe idirnáisiúnta
Oibríonn Comhairle an Aontais Eorpaigh agus an Chomhairle Eorpach ar réimse leathan de shaincheisteanna a mbíonn tionchar acu ar leas an Aontais agus ar leas a chuid saoránach.
Lean na forbairtí is déanaí maidir le ceapadh beartais agus reachtaíocht atá faoi chaibidlíocht.
Gníomhaireachtaí an Aontais atá lonnaithe sa Ríocht Aontaithe a athshuí
Margadh Aonair Digiteach don Eoraip
Beartas trádála an Aontais Eorpaigh
Teacht ar réitigh don bhrú imirceach
Comhrac an Aontais i gcoinne na sceimhlitheoireachta
Smachtbhannaí: an chaoi agus an tráth a ghlacann an tAontas Eorpach bearta sriantacha
Comhar an Aontais Eorpaigh maidir leis an tslándáil agus leis an gcosaint
Dul i ngleic leis an athrú aeráide san Aontas Eorpach
Tagann ceannairí an Aontais Eorpaigh le chéile ar a laghad 4 huaire sa bhliain sa Chomhairle Eorpach.
Tagann Comhairle an Aontais Eorpaigh le chéile i bhfoirmíochtaí difriúla de réir na topaice atá á phlé.
Is iad na Coistí agus na Meithleacha a dhéanann an réamhobair ar na comhaid sula bpléitear ag cruinnithe na Comhairle iad.
Féach na cruinnithe uilig
Bíonn doiciméid na Comhairle agus na Comhairle Eorpaigh ar fáil tríd an gclár poiblí, i gcomhréir le rialacha an Aontais Eorpaigh maidir le trédhearcacht.
Is féidir freisin breathnú ar fhoilseacháin na Comhairle, rochtain a fháil ar na cartlanna agus an reachtaíocht a chuardach a ndéanann an Chomhairle idirbheartaíocht uirthi i gcomhar le Parlaimint na hEorpa.
Tuilleadh eolais faoi dhoiciméid agus faoi fhoilseacháin
Déan cuardach sa chlár
PRADO - Doiciméid aitheantais agus taistil
Cuardaigh gníomhartha reachtacha faoi 'comhchinnteoireacht'
Is í an phreasoifig an chéad phointe teagmhála do gach iarratas ó na meáin. Bíonn na preasoifigigh ag labhairt 'i modh rúin' faoi ghníomhaíochtaí na Comhairle.
Tionólann an phreasoifig preasócáidí, cuireann sí tuairisciú closamhairc ar fáil do na mórimeachtaí agus soláthraíonn sí áiseanna d'iriseoirí.
Faigh tuilleadh eolais faoi sheirbhísí an phreasa
Creidiúnú do na meáin
Síntiúis ríomphoist agus SMS
Stiúideonna teilifíse agus raidió
Tá ceanncheathrú Chomhairle an Aontais Eorpaigh agus na Comhairle Eorpaí lonnaithe sa Bhruiséil (an Bheilg).
Is féidir dul i dteagmhail chun cuairt a eagrú, ceisteanna a chur maidir le hobair an dá institiúid, agus doiciméad a iarraidh, i measc seirbhísí eile.
Féach gach faisnéis teagmhála
Tabhair cuairt ar an gComhairle
Cearta an duine a chosaint agus a chur chun cinn
Gnóthaí eachtracha & caidreamh idirnáisiúnta Ceartas
Cearta an duine a chosaint agus a chur chun cinn
Ar an 10 Nollaig, ceiliúrann an tAontas Eorpach agus a Bhallstáit Lá Chearta an Duine
In 2000, rinne Parlaimint na hEorpa, an Coimisiún Eorpach agus an Chomhairle Cairt um Chearta Bunúsacha an Aontais Eorpaigh a fhógairt.
Sa doiciméad sin, leagadh amach na cearta agus na saoirsí bunúsacha dá dtugtar aitheantas san Aontas Eorpach.
Le teacht i bhfeidhm Chonradh Liospóin in 2009, tá na cearta, na saoirsí agus na prionsabail a shonraítear sa Chairt ceangailteach, ó thaobh dlí, ar an Aontas agus ar na Ballstáit agus dlí an Aontais á chur chun feidhme acu.
Iarrtar sa Chonradh freisin go n-aontódh an tAontas Eorpach don Choinbhinsiún Eorpach um Chearta an Duine.
Le Conradh Liospóin, leagtar síos an oibleagáid seo a leanas:
cearta bunúsacha a urramú laistigh den Aontas Eorpach
cearta an duine a chur chun cinn agus a chomhdhlúthú i ngníomhaíocht sheachtrach an Aontais
Cinntíonn an Chomhairle go gcuirtear cearta bunúsacha san áireamh agus reachtaíocht agus gníomhaíocht an Aontais á bhforbairt. Oibríonn sí ar chearta an duine a chur chun cinn freisin sa chaidreamh le tíortha nach bhfuil san Aontas agus le hinstitiúidí idirnáisiúnta agus sa chaibidlíocht a dhéantar maidir le comhaontuithe idirnáisiúnta chomh maith céanna.
Cearta an duine laistigh den Aontas
Is saincheist chothrománach í cosaint chearta bunúsacha, agus bíonn éifeacht aici ar gach réimse gníomhaíochta den Aontas. Ciallaíonn sé sin go gcaithfidh gach comhlacht de chuid na Comhairle iad a chur san áireamh san obair a dhéanann siad, beag beann ar a leibhéal nó ar na hábhair a mbíonn siad ag plé leo.
Ina theannta sin, tá comhlacht speisialaithe ann, an Mheitheal um Chearta Bunúsacha, um Chearta na Saoránach agus um Shaorghluaiseacht Daoine (FREMP), lena dtugtar aghaidh ar na saincheisteanna go léir a bhaineann go díreach le cearta bunúsacha.
An Mheitheal um Chearta Bunúsacha, um Chearta na Saoránach agus um Shaorghluaiseacht Daoine (FREMP)
I measc príomhréimsí gníomhaíochta na Comhairle maidir le cearta bunúsacha, tá an méid seo a leanas:
an Chairt um Chearta Bunúsacha an Aontais Eorpaigh a chur chun feidhme
aontachas an Aontais leis an gCoinbhinsiún Eorpach um Chearta an Duine
An Chairt um Chearta Bunúsacha an Aontais Eorpaigh a chur chun feidhme
Athchóiriú ar chosaint sonraí
Is ceart bunúsach faoi dhlí an Aontais é sonraí pearsanta a chosaint. In Aibreán 2016, ghlac an Chomhairle agus Parlaimint na hEorpa pacáiste reachtach maidir le cosaint sonraí pearsanta a athchóiriú agus a nuachóiriú.
Athchóiriú ar chosaint sonraí
I gcás inar gá, glacann an tAontas reachtaíocht chun a áirithiú go gcosnófar na cearta a shainítear sa Chairt. Áirítear leo sin saincheisteanna amhail an ceart chun triail chóir a fháil agus cosaint ar shonraí pearsanta.
Sa bhreis air sin, ghlac an Chomhairle conclúidí in 2011 ina sainítear an ról atá aici maidir lena áirithiú go gcuirfear Cairt an Aontais Eorpaigh chun feidhme go héifeachtach. Sna conclúidí sin, sainítear gur gá don Aontas gníomhú i réimsí éagsúla, lena n-áirítear maidir leis na trí phríomhphointe a léirítear thíos:
1. An tuarascáil bhliantúil ón gCoimisiún ar chur i bhfeidhm na Cairte
Tíolacann an Coimisiún tuarascáil bhliantúil gach earrach maidir le cur i bhfeidhm na Cairte. Leis an tuarascáil sin, tugtar deis don Chomhairle díospóireacht bhliantúil dá cuid féin a chur ar bun maidir leis an gCairt.
Tar éis tuairimí a mhalartú, glacann an Chomhairle conclúidí maidir leis an tuarascáil ón gCoimisiún.
In 2017, ba ar roinnt mhaith saincheisteanna a díríodh sna conclúidí sin, lena n-áirítear an tearmann agus an imirce, cearta an linbh, an ciníochas agus an tseineafóibe, agus an foréigean in aghaidh na mban.
Conclúidí ón gComhairle maidir le cur i bhfeidhm Chairt um Chearta Bunúsacha an Aontais Eorpaigh in 2016
2. Comhar le Gníomhaireacht an Aontais Eorpaigh um Chearta Bunúsacha
Déanann an Chomhairle dlúthchomhar le Gníomhaireacht an Aontais Eorpaigh um Chearta Bunúsacha. Áirítear an méid seo a leanas ann:
bunús dlí agus creat ilbhliantúil na Gníomhaireachta a ghlacadh
a áirithiú go ndéantar obair leantach tar éis thuarascáil bhliantúil na gníomhaireachta agus tar éis staidéar agus tuarascálacha eile atá ábhartha i leith obair na Comhairle
In 2016, rinneadh an obair leantach ar an tuarascáil bhliantúil sin a áireamh mar chuid de na conclúidí ón gComhairle maidir le cur i bhfeidhm na Cairte in 2015.
3. Cearta bunúsacha sa nós imeachta reachtach
Ní mór do gach comhlacht ullmhúcháin sa Chomhairle a áirithiú go n-urramófar na cearta bunúsacha sna téacsanna a bhíonn á bplé acu. Chun gur fusa a bheidh sé an méid sin a dhéanamh, chuir an Mheitheal um Chearta Bunúsacha, um Chearta na Saoránach agus um Shaorghluaiseacht Daoine (FREMP), in éineacht le seirbhís dlí na Comhairle, sraith treoirlínte i dtoll a chéile maidir le comhoiriúnacht le cearta bunúsacha a sheiceáil. 2014 an uair dheireanach a tugadh na treoirlínte sin cothrom le dáta.
Treoirlínte nuashonraithe maidir leis an gcomhoiriúnacht le cearta bunúsacha a sheiceáil i gcomhlachtaí ullmhúcháin na Comhairle (2014)
Aontachas an Aontais leis an gCoinbhinsiún Eorpach um Chearta an Duine
Rinne na 47 mBallstát de chuid Chomhairle na hEorpa an Coinbhinsiún Eorpach um Chearta an Duine, a glacadh in 1950, a dhaingniú. Tá gach ceann de 28 mBallstát an Aontais ina bpáirtithe sa choinbhinsiún.
Chun a áirithiú go bhfuil an tAontas agus dlí an Aontais faoi réir na gcaighdeán céanna agus atá sna Ballstáit, cuirtear mar oibleagáid ar an Aontas Eorpach, le Conradh Liospóin, aontú don Choinbhinsiún.
Leis an aontachas sin, thabharfaí chun críche an chosaint ar chearta bunúsacha shaoránaigh an Aontais agus neartófaí luachanna bunúsacha. Chuirfí feabhas leis, freisin, ar a éifeachtaí atá dlí an Aontais, agus chuirfí feabhas ar chomhsheasmhacht chosaint na gceart bunúsach san Eoraip.
Thug Cúirt Bhreithiúnais an Aontais tuairim dhiúltach uaithi ar an 18 Nollaig 2014 maidir le comhoiriúnacht an dréacht-chomhaontaithe le Conarthaí an Aontais. Tá réiteach nua á phlé lena bhféadfar an oibleagáid aontachais atá sa Chonradh a chomhlíonadh lena gcuirtear san áireamh na gnéithe go léir a luaigh an Chúirt sa tuairim uaithi.
Cearta an duine lasmuigh den Aontas
Is cuid dhílis den chaidreamh iomlán atá ag an Aontas le tíortha nach bhfuil san Aontas agus le hinstitiúidí idirnáisiúnta í an urraim do chearta an duine.
Mar shampla, ní mór do gach conradh agus do gach comhaontú atá sínithe ag an Aontas a bheith i gcomhréir le cearta an duine mar a shainítear iad le Cairt an Aontais. Ciallaíonn sé sin gur gá do gach comhlacht sa Chomhairle a bhíonn ag déileáil le gnóthaí eachtracha, cearta an duine a ionchorprú ina gcuid oibre.
Ina theannta sin, tá cur chun cinn chearta an duine ina thosaíocht ann féin. Is é an plean gníomhaíochta maidir le cearta an duine agus an daonlathas, a glacadh i mí Iúil 2015, an bhuntreoir d'obair an Aontais sa réimse seo don tréimhse 2015-2019.
Conclúidí ón gComhairle maidir leis an bplean gníomhaíochta i ndáil le cearta an duine agus an daonlathas 2015 - 2019
Ar an 16 Deireadh Fómhair 2017, ghlac an Chomhairle conclúidí maidir leis an athbhreithniú meántéarma ar an bplean gníomhaíochta maidir le cearta an duine agus an daonlathas.
Conclúidí ón gComhairle maidir leis an athbhreithniú meántéarma ar an bplean gníomhaíochta maidir le cearta an duine agus leis an daonlathas
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Ag an gComhairle, díríonn comhlacht speisialaithe, an Mheitheal um Chearta an Duine (COHOM), ar ghnóthaí idirnáisiúnta a bhaineann go díreach le cearta an duine.
An Mheitheal um Chearta an Duine (COHOM)
I measc phríomhghnéithe obair na Comhairle maidir le cearta bunúsacha, áirítear an méid seo a leanas:
tosaíochtaí an Aontais a leagan síos ag Fóraim de chuid na Náisiún Aontaithe do chearta an duine
treoirlínte téamacha a ghlacadh chun tacú le gníomhaíocht sheachtrach an Aontais
tús a chur le hidirphlé le tíortha nach bhfuil san Aontas maidir le cearta an duine
tuarascáil bhliantúil a ghlacadh maidir le cearta an duine agus an daonlathas
Tosaíochtaí de chuid an Aontais a leagan síos ag Fóraim de chuid na Náisiún Aontaithe
Chomh maith leis sin, tagann an Chomhairle ar chomhaontú maidir le tosaíochtaí an Aontais ag Comhthionól Ginearálta na Náisiún Aontaithe.
Ar an 17 Iúil 2017, ghlac an Chomhairle tosaíochtaí an Aontais don 72ú seisiún de Chomhthionól Ginearálta na Náisiún Aontaithe, lena n-áirítear pointí éagsúla maidir le cearta an duine.
Tosaíochtaí an Aontais ag na Náisiúin Aontaithe agus ag an 72ú Comhthionól Ginearálta de chuid na Náisiún Aontaithe (Meán Fómhair 2017 – Meán Fómhair 2018)
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Tá an Chomhairle i gceannas ar na tosaíochtaí straitéiseacha don Aontas Eorpach a shainiú ag fóraim na Náisiún Aontaithe do chearta an duine. Chuige sin, glacann sí conclúidí uair sa bhliain lena leagtar amach na príomhthreonna gníomhaíochta don Aontas sna míonna atá romhainn. Is iad seo a leanas cuid de na pointí a sainaithníodh do 2017:
timpeallacht shábháilte chumasúcháin a chur chun cinn maidir le cearta an duine, ENRanna agus cosantóirí chearta an duine
a áirithiú go dtugtar aird iomlán ar anchás chearta an duine agus ar an anchás daonnúil sa tSiria
aird a tharraingt ar na sáruithe tromchúiseacha ar chearta an duine a bhaineann leis an gcoinbhleacht san Úcráin
labhairt go neamhbhalbh i gcoinne básuithe agus ar son pionós an bháis a chealú
seasamh go tréan ar son toirmeasc iomlán ar an gcéastóireacht i ngach uile imthoisc
na sáruithe ar chearta an duine atá á ndéanamh ag grúpaí sceimhlitheoireachta in aghaidh na mban agus in aghaidh leanaí, lena n-áirítear ag Da’esh agus ag Boko Haram, a cháineadh
saoirse reiligiúin nó creidimh a chur chun cinn mar aon le prionsabail an chomhionannais agus an neamh-idirdhealaithe
cearta iarrthóirí tearmainn, dídeanaithe, imircigh agus an uile dhuine atá díláithrithe a chosaint
Treoirlínte téamacha a ghlacadh
Déanann an Chomhairle treoirlínte téamacha a chur i dtoll a chéile agus a ghlacadh freisin. Leis na treoirlínte sin, tacaítear le gníomhaíocht sheachtrach de chuid an Aontais agus tugtar faisnéis phraiticiúil d'oifigigh an Aontais maidir leis an gcaoi a bhféadfaí cearta sonracha a chur chun cinn.
Tús a chur le hidirphlé i leith chearta an duine
Is minic a chuireann an tAontas Eorpach, tríd an tSeirbhís Gníomhaíochta Seachtraí atá aige, idirphlé ar bun le tíortha nach bhfuil san Aontas maidir le cearta an duine. Cuirtear gach idirphlé ar bun i gcomhréir le treoirlínte an Aontais maidir le hidirphlé i dtaobh chearta an duine, a ghlac an Chomhairle in 2001 agus a tugadh cothrom le dáta an uair dheireanach in 2008.
De réir na dtreoirlínte sin, sula ndéanfar aon chinneadh chun idirphlé a thionscnamh, ní mór measúnú a dhéanamh ar dtús ar an staid sa tír lena mbaineann maidir le cearta an duine. Is í an Mheitheal um Chearta an Duine a dhéanann an measúnú sin, i gcomhar le meithleacha ábhartha eile.
Tar éis na cuspóirí atá le baint amach a shainmhíniú agus sraith cainteanna tosaigh leis an tír, déanann an Chomhairle, trí chonclúidí a ghlacadh, cinneadh críochnaitheach maidir le tús a chur leis an idirphlé.
Tuairisciú: cearta an duine agus an daonlathas
Obair uile an Aontais agus an méid atá bainte amach aige maidir le cearta an duine a chur chun cinn trína ghníomhaíocht sheachtrach, cuirtear síos orthu sa tuarascáil maidir le cearta an duine agus an daonlathas, a ghlacann an Chomhairle uair sa bhliain.
Ar an 16 Deireadh Fómhair 2017, ghlac an Chomhairle a tuarascáil bhliantúil maidir le cearta an duine agus an daonlathas ar fud an domhain (2016):
Tuarascáil bhliantúil an Aontais Eorpaigh maidir le cearta an duine agus an daonlathas ar fud an domhain in 2016
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Doiciméid ghaolmhara agus foilseacháin ghaolmhara
Cairt um Chearta Bunúsacha an Aontais Eorpaigh
An Coinbhinsiún Eorpach um Chearta an Duine
Conclúidí ón gComhairle maidir leis an ról atá ag an gComhairle chun a áirithiú go ndéanfar an Chairt um Chearta Bunúsacha a chur chun feidhme
Creat straitéiseach agus plean gníomhaíochta do chearta an duine agus don daonlathas
SEGS: cearta an duine agus an daonlathas
Cearta an duine (an Coimisiún Eorpach)
European Union Agency for Fundamental Rights
Clár oibre na gceannairí
Gníomhaireachtaí an Aontais atá lonnaithe sa Ríocht Aontaithe a athshuí
Margadh Aonair Digiteach don Eoraip
EU budget for 2018
Beartas trádála an Aontais Eorpaigh
Teacht ar réitigh don bhrú imirceach
Comhrac an Aontais i gcoinne na sceimhlitheoireachta
Smachtbhannaí: an chaoi agus an tráth a ghlacann an tAontas Eorpach bearta sriantacha
Comhar an Aontais Eorpaigh maidir leis an tslándáil agus leis an gcosaint
Dul i ngleic leis an athrú aeráide san Aontas Eorpach
Athbhreithnithe go deireanach an 30/11/2017
An bhfuil rud éigin cearr leis an leathanach seo?
Fuaireamar do theachtaireacht. Go raibh maith agat as aiseolas a thabhairt
Foireann í Ardrúnaíocht na Comhairle a bhíonn freagrach as cabhrú leis an gComhairle Eorpach agus le Comhairle an Aontais Eorpaigh. Cuidíonn sí le hobair na Comhairle a eagrú agus áirithíonn sí go mbeidh an obair sin comhleanúnach agus go gcuirtear chun feidhme clár 18 mí na Comhairle.
Tabhair cuairt ar an gComhairle